Jegyzőkönyv

Készült: Délegyháza Község Önkormányzata Képviselő-testülete 2016. november 22. napján 15:45 órakor a Polgármesteri Hivatalban megtartott rendes nyílt ülésén.

|  |  |
| --- | --- |
| Jelen vannak a jelenléti ív szerint: | dr. Riebl Antal – polgármester  Bednárik László – képviselő (késve érkezett)  Jakus Lászlóné - képviselő |
|  | Görbe István – képviselő |
|  | Válóczi Tünde – képviselő |
|  | dr. Molnár Zsuzsanna – jegyző |
|  |  |
|  |  |

Hiányzik: Szilveszter Lajos – alpolgármester, Darabos Zsuzsanna – képviselő igazoltan távol

dr. Riebl Antal köszönti a megjelenteket, megnyitja az ülést, megállapítja, hogy a Képviselő-testület 4 fővel határozatképes, a jegyzőkönyv hitelesítésére felkéri Jakus Lászlóné és Görbe István képviselőket.

dr. Riebl Antal szavazásra teszi fel a javaslatot.

Képviselő-testület szavazott: (4 fő), 4 igen szavazattal, tartózkodás és nem szavazat nélkül az alábbi határozatot hozta:

221/2016.(XI.22.) számú képviselő-testületi határozat

Délegyháza Község Önkormányzat Képviselő-testülete a 10/2011.(II.16.) önkormányzati rendelet 24. § (3) bekezdése c) pontja alapján a jegyzőkönyv hitelesítésére Jakus Lászlóné és Görbe István képviselőket választja meg.

Határidő: azonnal

Felelős: Képviselő-testület

Bednárik László – képviselő megérkezett, így már 5 települési képviselő van jelen az ülésen.

dr. Riebl Antal javasolja, hogy a Képviselő-testület hagyja el a kiküldöttek szerinti 1. napirendi pontot, mert arról a tegnapi nap folyamán érdemi döntés született.

dr. Riebl Antal szavazásra teszi fel a napirendi pontot az alábbiak szerint: 1./ A 2017. évi belső ellenőrzési terv elfogadása, 2./A 2016. évi költségvetés 2. módosítása, 3./Terembérleti díjak ügye, 4./ A Polgármesteri Hivatal alapító okiratának módosítása, 5./ Ingatlanügyek, 6./ A szociális rendelet módosítása, 7./ Egyéb településfejlesztési és településüzemeltetési ügyek.

Képviselő-testület szavazott: (5 fő), 5 igen szavazattal, tartózkodás és nem szavazat nélkül az alábbi határozatot hozta:

222/2016.(XI.22.) számú képviselő-testületi határozat

Délegyháza Község Önkormányzat Képviselő-testülete a rendes nyílt ülés napirendi pontjának megtárgyalását elfogadja az alábbiak szerint:

1./ A 2017. évi belső ellenőrzési terv elfogadása

2./ A 2016. évi költségvetés 2. módosítása

3./ Terembérleti díjak ügye

4./ A Polgármesteri Hivatal alapító okiratának módosítása

5./ Ingatlanügyek

6./ A szociális rendelet módosítása

7./ Egyéb településfejlesztési és településüzemeltetési ügyek

Határidő: azonnal

Felelős: Képviselő-testület

2. A 2017. évi belső ellenőrzési terv elfogadása – előadó: dr. Molnár Zsuzsanna

Válóczi Tünde ismerteti a belső ellenőr jövő évi ellenőrzési tervét, mely négy területet érint: 1. Az Önkormányzat 2016. évi éves beszámolója alátámasztásának ellenőrzése, 2. A segélyezés folyamata, szabályozása, az elszámolások megléte, 3. Az Önkormányzat által beadott pályázatok előkészítésének ellenőrzése, 4. Az iparűzési adó bevallásának, beszedésének ellenőrzése. A bizottságok elfogadásra javasolják az előterjesztést.

dr. Riebl Antal szavazásra teszi fel a határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (5 fő), 5 igen szavazattal, tartózkodás és nem szavazat nélkül az alábbi határozatot hozta:

223/2016.(XI.22.) számú képviselő-testületi határozat

Délegyháza Község Önkormányzat Képviselő-testülete jóváhagyja az Önkormányzat 2017. évi belső ellenőrzési tervét.

Felelős: jegyző, belső ellenőr

Határidő: 2017. december 31.

3./ A 2016. évi költségvetés 2. módosítása – előadó: dr. Riebl Antal

Válóczi Tünde ismerteti a központi és saját hatáskörű módosításokat, valamint, hogy a bizottságok támogatják a 2016. évi költségvetés 2. módosítását.

dr. Riebl Antal szavazásra teszi fel a rendelet elfogadását, az előterjesztéssel egyezően, mely a jegyzőkönyv mellékletét képezi.

Képviselő-testület szavazott: (5 fő) 5 igen szavazattal, tartózkodás nélkül és nem szavazat nélkül az alábbi rendeletet alkotta:

DÉLEGYHÁZA KÖZSÉG ÖNKORMÁNYZATA

Képviselő-testületének

……. /2016. ( …) önkormányzati rendelete

Az önkormányzat 2016. évi költségvetéséről szóló 3 /2016.(II.12.) önkormányzati rendelet

2. sz. módosításáról

(a rendelet elfogadásra került 2016.XI.22-én, kihirdetve 18/2016.(XI.23.) számon 2016. XI. 23. napján)

4./ Terembérleti díjak ügye – előadó: dr. Riebl Antal

Válóczi Tünde elmondja, hogy a Képviselő-testület utoljára a november 2-i ülésén szabályozta a Művelődési Ház és az Iskola terembérleti díjait. A Bizottság az előterjesztéshez javasolja, hogy az alkalmi rendezvények alkalmával a Civilek Házában 40.000.-, és a Művelődési Házban 50.000.- forint kauciós díj megfizetését, valamint a Civilek Házában fűtési szezonon kívül 20 ezer, míg fűtési szezonban 25 ezer forint bérleti díj megállapítását.

dr. Riebl Antal szavazásra teszi fel az első határozati javaslatot, az előterjesztésben foglaltakkal egyezően, kiegészítve a Bizottságok javaslatával, mely a jegyzőkönyv mellékletét képezi.

Képviselő-testület szavazott: (5 fő), 5 igen szavazattal, tartózkodás és nem szavazat nélkül az alábbi határozatot hozta:

224/2016.(XI.22.) számú képviselő-testületi határozat

Délegyháza Község Önkormányzatának Képviselő-testülete a Délegyháza, Rákóczi u 281/4 hrsz.-u. „Civilek Háza Nagy termének” használati díját az alábbiak szerint határozza meg 2017. január 1-jétől kezdődő hatállyal:

1. A Civil Szervezetek és intézmények rendszeres használatától eltérő igénybevétel esetén (pl: magánszemélyek családi rendezvénye) az alábbi díj fizetésére kötelesek:

a) fűtési szezonon kívül eső időszakban történő használati díja: 20.000.-Ft / alakalom

b) fűtési szezonban történő használati díja: 25.000.-Ft/ alkalom legyen.

2. A Polgármester a fizetés alól kérelemre esetenként felmentést adhat.

3. Az 1. pont alkalmazásában: Egész estés rendezvény / foglalás esetén (esküvő, családi rendezvény) max. 24 órás tartózkodás/ foglalás, melybe bele tartozik a rendezvény előtti bepakolás, díszítés, és a rendezvény utáni elpakolás, dekoráció bontás, rendrakás, takarítás.

4. A bérleti díj egyéb foglalás esetén: 2.500,- Ft / óra

5. Kedvezményes bérleti díjat fizet minden helyi székhelyű, pártnak nem minősülő, sport, közművelődési, kulturális, és egyéb, a civil életben aktívan résztvevő csoport, egyesület, szerveződés.

6. A kedvezmény az ezen szervezetek számára a terem, a helyiség évi egy alkalommal történő ingyenes igénybevételét jelenti a szerveződés fenntartásához szükséges összejövetel céljából (szervezeti összejövetel, megbeszélés, próba, a szervezet fő tevékenységének gyakorlása stb.). Az ingyenes igénybevétel esetén az önköltség a kedvezményt biztosító fenntartót terheli.

7. Ezen szervezetek, valamint a különböző – pártnak nem minősülő - csoportok, szerveződések Civilek Háza terembérleti díj 30%-át (750,- Ft /óra) kötelesek megfizetni, valamint vállalják, hogy a Kölcsey Művelődési Központ és a település rendezvényein ingyen lépnek fel / működnek közre, amennyiben a csoport tevékenysége ezt lehetővé teszi. Az érintett csoportokkal a Kölcsey Művelődési Központ egyedi megállapodást köt.

8. Amennyiben ezen szervezetek a lefoglalt időpontban nem veszik igénybe a Civilek Házát, a meghatározott általános mértékű bérleti díjat kötelesek megfizetni a bérbeadó részére az elmaradt alkalomra.

9. A jelen határozat vonatkozásában nem minősül lefoglaltnak a helyiség, ha az előre egyeztetett időpontot a bérlő legkésőbb az azt megelőző 7. napig lemondja.

10.A Kölcsey Művelődési Központ 2017. január 1-től saját csoportjának tekinti az alábbi csoportokat, szerveződéseket:

* Kölcsey Kórus
* Citera Együttes
* Baba – Mama Klub
* Margaréta Nyugdíjas Klub
* Csokréta Asszonyklub
* Aprók Tánca Gyerek néptánc csoport
* Nosztalgia Klub

Ezen csoportok tevékenységüket, foglalkozásaikat, összejöveteleiket a Kölcsey Művelődési Központ helyiségeiben, illetve a Civilek Háza közösségi helyszínen végzik előre meghatározott, a művelődési központtal egyeztetett rendszerességgel és időpontokban.

A művelődési központ csoportjai mentesülnek a mindenkori terembérleti díjak megfizetése alól, viszont kötelesek a település rendezvényein műsorral fellépni, illetve közreműködést vállalni.

A csoportok a Kölcsey Művelődési Központ és a település rendezvényein ingyen lépnek fel / működnek közre. A fellépések / közreműködések időpontja előzetes egyeztetés alapján – minden év elején, a település éves rendezvénytervének összeállításakor történik. Az érintett csoportokkal a Kölcsey Művelődési Központ egyedi megállapodást köt.

11. Az újonnan alakult – pártnak nem minősülő - csoportok, szervezetek, szerveződések a megalakulásuktól, indulásuktól kezdődő első 6 hónapban mentesek a Civilek Háza bérleti díjának megfizetése alól, a 6 hónap leteltét követően bérleti díj fizetésére kötelesek, és rájuk az általános rendelkezések irányadók.

12. Alkalmi rendezvény esetében a Civilek Háza használatára 40.000.- forint kaució letétele szükséges, mely a terület átvételekor visszajár, amennyiben károkozás nem történt.

13. A Kaució letétele alól a Polgármester felmentést adhat.

Határidő: azonnal

Felelős: polgármester, művelődésszervező

dr. Riebl Antal szavazásra teszi fel a második határozati javaslatot, az előterjesztésben foglaltakkal egyezően, kiegészítve a Bizottságok javaslatával, mely a jegyzőkönyv mellékletét képezi.

Képviselő-testület szavazott: (5 fő), 5 igen szavazattal, tartózkodás és nem szavazat nélkül az alábbi határozatot hozta:

225/2016.(XI.22.) számú képviselő-testületi határozat

Délegyháza Község Önkormányzat Képviselő-testülete a Kölcsey Művelődési Központ, a Hunyadi János Általános Iskola, és a Polgármesteri Hivatal termeinek bérbeadása esetére 2017. január 1-jétől kezdődő hatállyal a szerződő felek által irányárként alkalmazandó alábbi terembérleti díjakat határozza meg:

1.Díjak összege:

|  |  |
| --- | --- |
| Megnevezés | Díja |
| Kölcsey Művelődési ház nagyterme  Egész estés rendezvény (bál, esküvő, egyéni családi rendezvény)  maximum 24 órás tartózkodás / foglalás, melybe bele tartozik a rendezvény előtti bepakolás, dekorálás, a rendezvény utáni elpakolás, dekoráció bontás, rendrakás és takarítás.  - télen  - nyáron  A nagyterem bérlés az alábbi helyiségekre  vonatkozik:   * előtér * konyha * vendég mosdók * nagyterem   Nagyterem:  Kisterem:  Info terem:  Eszközbérlés: ( 1 főre értendő, tartalma 1 kanál, 1 kés, 1 villa, 1 rövid italos pohár, 1 vizes pohár, 1 kistányér, 1 mély tányér, 1 lapos tányér, valamint az összes létszám függvényében tálaló edény, tálaló kanál, kenyeres kosár, tálca, kancsó) | 64.000 Ft/alkalom  44.000 Ft/alkalom  2.500 Ft / óra  2.000 Ft/ óra  2.000,- Ft / óra  200 Ft/ fő |
| Könyvtár olvasóterme  (előadásokra, nyelvtanfolyamra, stb., csak a könyvtáros felügyeletével) | 800,- Ft/óra |
| Polgármesteri Hivatal tanácsterme | 2.000 Ft / óra |
| Hunyadi János Általános Iskola  - tornacsarnok használata  - tornacsarnok használata  (vizes blokkal, öltözővel)  - egyéb terem bérbeadása | 2.500 Ft / óra  3.500 Ft / óra  rezsióradíj + 1.500.-Ft/óra |

2. A helyiségeket tiszta, használatra alkalmas állapotban adja bérbe a bérbeadó, melyre tekintettel a bérleti díjba a használat utáni takarítás, a közművek jogos használata beleértendő.

3. A díjak az ÁFA összegét nem tartalmazzák.

4 . A megállapított bérleti díjakból kedvezményt az önkormányzat képviselő-testülete adhat.

5. Kedvezményes bérleti díjat fizet minden helyi székhelyű, pártnak nem minősülő, sport, közművelődési, kulturális, és egyéb, a civil életben aktívan résztvevő csoport, egyesület, szerveződés.

6. A kedvezmény az 5. pontban meghatározott szervezetek számára a terem, a helyiség évi egy alkalommal történő ingyenes igénybevételét jelenti a szerveződés fenntartásához szükséges összejövetel céljából (szervezeti összejövetel, megbeszélés, próba, a szervezet fő tevékenységének gyakorlása stb.). Az ingyenes igénybevétel esetén az önköltség a kedvezményt biztosító fenntartót terheli.

7. Az 5. pontban meghatározott szervezetek a Hunyadi János Általános Iskola tornacsarnokát ingyen használhatják.

8. Az 5. pontban meghatározott szervezetek, valamint a különböző – pártnak nem minősülő - csoportok, szerveződések a Kölcsey Művelődési Központ bérelhető helyiségei után az 1. pontban meghatározott terembérleti díj 30%-át (Nagyterem: 750,- Ft /óra, Kisterem: 600 Ft/óra, Info terem: 600,- Ft/óra) kötelesek megfizetni, valamint vállalják, hogy a Kölcsey Művelődési Központ és a település rendezvényein ingyen lépnek fel / működnek közre, amennyiben a csoport tevékenysége ezt lehetővé teszi. Az érintett csoportokkal a Kölcsey Művelődési Központ egyedi megállapodást köt.

9. Az újonnan alakult – pártnak nem minősülő - csoportok, szervezetek, szerveződések a megalakulásuktól, indulásuktól kezdődő első 6 hónapban mentesek a Kölcsey Művelődési Központ nagytermen kívüli helyiségei terembérleti díjának megfizetése alól, a 6 hónap leteltét követően a 8. pont szerinti bérleti díj fizetésére kötelesek, és rájuk az általános rendelkezések irányadók.

10. A művelődésszervező javaslatára az Oktatási - Kulturális és Sport bizottság további kedvezményt, mentességet adhat a fenti díjakból.

11. A téli időszak október 15-től április 15-ig tart e határozat tekintetében.

12. Amennyiben az 5. pontban meghatározott szervezetek a lefoglalt időpontban nem veszik igénybe a Kölcsey Művelődési Központ termeit, az 1. pontban meghatározott általános mértékű bérleti díjat kötelesek megfizetni a bérbeadó részére az elmaradt alkalomra.

13. A jelen határozat vonatkozásában nem minősül lefoglaltnak a helyiség, ha az előre egyeztetett időpontot a bérlő legkésőbb az azt megelőző 7. napig lemondja.

14. A Kölcsey Művelődési Központ 2017. január 1-től saját csoportjának tekinti az alábbi csoportokat, szerveződéseket:

* Kölcsey Kórus
* Citera Együttes
* Baba – Mama Klub
* Margaréta Nyugdíjas Klub
* Csokréta Asszonyklub
* Aprók Tánca Gyerek néptánc csoport
* Nosztalgia Klub

Ezen csoportok tevékenységüket, foglalkozásaikat, összejöveteleiket a Kölcsey Művelődési Központ helyiségeiben, illetve a Civilek Háza közösségi helyszínen végzik előre meghatározott, a művelődési központtal egyeztetett rendszerességgel és időpontokban.

A művelődési központ csoportjai mentesülnek a mindenkori terembérleti díjak megfizetése alól, viszont kötelesek a település rendezvényein műsorral fellépni, illetve közreműködést vállalni.

A csoportok a Kölcsey Művelődési Központ és a település rendezvényein ingyen lépnek fel / működnek közre. A fellépések / közreműködések időpontja előzetes egyeztetés alapján – minden év elején, a település éves rendezvénytervének összeállításakor történik. Az érintett csoportokkal a Kölcsey Művelődési Központ egyedi megállapodást köt.

15. Az újonnan alakult – pártnak nem minősülő - csoportok, szervezetek, szerveződések a megalakulásuktól, indulásuktól kezdődő első 6 hónapban mentesek a Kölcsey Művelődési Központ bérelhető helyiségei terembérleti díjának megfizetése alól, a 6 hónap leteltét követően az 1. illetőleg a 8. pont szerinti bérleti díj fizetésére kötelesek, és rájuk az általános rendelkezések irányadók.

16. A művelődésszervező javaslatára az Oktatási - Kulturális és Sport bizottság további kedvezményt, mentességet adhat a fenti díjakból.

17. A téli időszak október 15-től április 15-ig tart e határozat tekintetében.

18. Alkalmi rendezvény esetében a Kölcsey Művelődési Központ használatára 50.000.- forint kaució letétele szükséges, mely a terület átvételekor visszajár, amennyiben károkozás nem történt.

19. a Kaució letétele alól a Polgármester felmentést adhat.

Határidő: azonnal

Felelős: intézményvezetők

5./ A Polgármesteri Hivatal alapító okiratának módosítása– előadó: dr. Riebl Antal

dr. Molnár Zsuzsanna elmondja, hogy a 2017. évi állami támogatások felmérése során a Magyar Államkincstár által kibocsátott útmutató szerint a gyermekétkeztetést biztosító melegítő és főzőkonyhákat az Önkormányzat 2017. január 1-től nem biztosíthatja saját maga, azt költségvetési szerve útján kell ellátni. Ez jelenleg az Óvodában található főzőkonyhát és az Iskolában található melegítőkonyhát érinti (az iskolai gyermekétkeztetést a továbbiakban is nekünk kell biztosítani, az nem kerül át a KLIK működtetésébe). Mivel ez jelenleg több feladatellátási helyet is érint, javasoljuk a legkisebb változással, a konyháknak a Polgármesteri Hivatalhoz csatolásával megoldani a feladatot, melyhez szükség van a Polgármesteri Hivatal alapító okiratának módosítására.

Tekintettel arra, hogy a Polgármesteri Hivatal alapító okirata utoljára 2012. decemberében került módosításra, az még nem a MÁK által közzétett iratsablonnak megfelelő formában készült, szükség van az új formanyomtatványra való áttérésre is. A MÁK formanyomtatvány szerinti módosító okiratot, és a módosítással egységes szerkezetbe foglalt új alapító okiratot elkészítettük, valamint a nemzetiségi igazgatási területet is felvettük a tevékenységek közé.

dr. Riebl Antal szavazásra teszi fel a határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (5 fő), 5 igen szavazattal, tartózkodás és nem szavazat nélkül az alábbi határozatot hozta:

226/2016.(XI.22.) számú képviselő-testületi határozat

Délegyházas Község Önkormányzat Képviselő-testülete a gyermekétkeztetést, valamint a munkahelyi étkeztetést 2017. január 1-től a Délegyházi Polgármesteri Hivatal költségvetési szerve útján látja el, ezért a Délegyházi Polgármesteri Hivatal alapító okiratát 2017. január 1-jei hatállyal módosítja, és az alapító okiratának módosítására az alábbi döntést hozta:

1. Délegyháza Község Önkormányzat Képviselő-testülete a Délegyházi Polgármesteri Hivatal alapító okiratának módosítását a határozat 1. mellékletét képező Módosító Okirat szerinti szövegezéssel jóváhagyja.

2. A Képviselő-testület a Délegyházi Polgármesteri Hivatal – jelen határozat 1. pontjával módosított – egységes szerkezetbe foglalt alapító okiratát a határozat 2. melléklete szerinti szövegezéssel jóváhagyja.

3. A Képviselő-testület felkéri a polgármestert, hogy a Magyar Államkincstár területileg illetékes szervénél a módosításnak a törzskönyvi nyilvántartáson történő átvezetéséről gondoskodjon.

Határidő: azonnal

Felelős: polgármester, jegyző

6. INGATLAN ügyek – előadó: dr. Riebl Antal

6.1. DÉLEGYHÁZA 3019 HRSZ-Ú INGATLAN BELTERÜLETBE VONÁSI ÜGYE

dr. Riebl Antal ismerteti az előterjesztést, melyben Jakab József és Jakab Józsefné a tulajdonukban lévő Délegyháza 3019 hrsz-ú (2337 Délegyháza, Fácán u. 19. szám alatti) zártkerti ingatlan belterületbe vonását kérik. Kérelmük indoka, hogy az ingatlanon megvalósított építmény fennmaradásához és használatbavételi eljárásához az építéshatóság ezt a feltételt szabta. Korábban a Délegyháza 3008 hrsz-ú zártkerti ingatlan belterületbe vonási ügyében Délegyháza Község Önkormányzat Képviselő-testülete hivatkozott a 337/2009. (IX.14.) számú határozatára, melyben már a Délegyháza 3009-3029 hrsz ingatlanok belterületbe vonásáról döntött úgy, hogy a tulajdonosoknak 800 Ft/m2 összegű intézményfejlesztési hozzájárulást kell megfizetniük.

Válóczi Tünde elmondja, hogy a Bizottságok támogatják a belterületbe vonást, az előterjesztésben meghatározott feltételekkel.

dr. Riebl Antal szavazásra teszi fel a határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (5 fő), 5 igen szavazattal, tartózkodás és nem szavazat nélkül az alábbi határozatot hozta:

227/2016.(XI.22.) számú képviselő-testületi határozat

Délegyháza Község Önkormányzat Képviselő-testülete a termőföld védelméről szóló 2007. évi CXXIX törvény 15. §-a alapján a Délegyháza 3019 hrsz.-ú ingatlan belterületbe vonásához hozzájárul azzal a feltétellel, hogy Jakab József és Jakab Józsefné tulajdonosok (továbbiakban: Kérelmezők) az ingatlan belterületbe vonásának teljes anyagi terhét és jogszerű megvalósítását külön megállapodásban, ú.n. településrendezési szerződésben vállalják.

Délegyháza Község Önkormányzat Képviselő-testülete felkéri hivatalát, hogy a szükséges intézkedéseket megtegye, valamint felhatalmazza dr. Riebl Antal polgármestert, hogy az intézményfejlesztési hozzájárulásról, valamint a belterületbe vonás feltételeiről szóló településrendezési szerződést előkészítse és aláírja.

Határidő: azonnal

Felelős: Jegyző, Polgármester

6.2. DÉLEGHÁZA 986/41 HRSZ-Ú INGATLAN ADÁSVÉTELI SZERZŐDÉSE ÜGYÉBEN ELŐVÁSÁRLÁSI JOGNYILATKOZAT

dr. Riebl Antal ismerteti az előterjesztést, melyben Budapest Főváros XIX. kerület Kispesti Polgármesteri Hivatal Vagyongazdálkodási és Városüzemeltetési Iroda Irodavezetője arról tájékoztatja, hogy értékesítették a tulajdonukban lévő Délegyháza 986/41 hrsz-ú, kivett beépítetlen terület megjelölésű 783 m2 térmértékű ingatlan 1/1 tulajdoni hányadát Hőke László (2337 Délegyháza, Nyírfa u. 11/C. szám alatti lakos) részére. Az 1991. évi XXXIII. tv. 39.§ (1) bekezdésében foglaltak szerint Önkormányzatunkat elővásárlási jog illeti meg, melyről 30 napon belül nyilatkozni szükséges. Mivel az érintett ingatlan az Önkormányzatunk által megszerezni kívánt, a Magyar Állam tulajdonában és az MTVA vagyonkezelésében lévő Délegyháza 986/1 hrsz-ú, kivett ipartelep megjelölésű (a helyi köznyelvben csak „Rádiós Sziget”- ként emlegetet) ingatlan előtt helyezkedik el - mely a terület központi elhelyezkedése, valamint közvetlen vízparti fekvése miatt kiemelt szerepet kaphatna településünk turizmusfejlesztésben -, így jelen eljárásban érdemes megfontolni, hogy éljünk-e elővásárlási jogunkkal.

Válóczi Tünde elmondja, hogy a Bizottságok támogatják, hogy az önkormányzat éljen elővásárlási jogával.

dr. Riebl Antal szavazásra teszi fel a határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (5 fő), 5 igen szavazattal, tartózkodás és nem szavazat nélkül az alábbi határozatot hozta:

228/2016.(XI.22.) számú képviselő-testületi határozat

Délegyháza Község Önkormányzat Képviselő-testülete megtárgyalta Budapest Főváros XIX. kerületi Önkormányzat (1195 Budapest, Városház tér 18-20.) és Hőke László (2337 Délegyháza, Nyírfa u. 11/C.) között Budapesten, 2016. október 26. napján kelt adásvételi szerződés ügyét - mely szerződés Délegyháza 986/41 hrsz-ú, kivett beépítetlen terület megjelölésű, 783 m2 térmértékű ingatlan 1/1 tulajdoni hányadára vonatkozik – és élni kíván az 1991. évi XXXIII. tv. 39.§ (1) bekezdésében foglalt elővásárlási jogával.

Délegyháza Község Önkormányzat Képviselő-testülete felhatalmazza dr. Riebl Antal polgármestert, hogy a szükséges elővásárlási jognyilatkozatot megfogalmazza, aláírja és benyújtsa, valamint hogy a további szükséges intézkedéseket megtegye.

Határidő: azonnal

Felelős: polgármester, jegyző

6.3. VÉTELI AJÁNLAT DÉLEGYHÁZA 280/5 HRSZ-Ú INGATALAN (MINI ABC) TELEKKIEGÉSZÍTÉSE CÉLJÁBÓL

dr. Riebl Antal ismerteti az előterjesztést, melyben Rim György a 280/5 hrsz-ú (természetben: 2337 Délegyháza, Rákóczi u. 9/5.) ingatlan (a volt Mini Abc) telek-kiegészítéséhez kéri Önkormányzatunk hozzájárulását és árajánlatát. Az ingatlan bővítését az Önkormányzat tulajdonában lévő Délegyháza 281/1 hrsz-ú beépítetlen terület, valamint a Délegyháza 280/6 hrsz-ú közterületi ingatlan terhére végeznék el, kb. 82 m2 nagyságban. Amennyiben Önkormányzatunk értékesíti a területet telek-kiegészítésként, úgy az ügylet megvalósításához a Délegyháza 280/6 hrsz-ú közterületi ingatlan egy részét (az érintett területet) át kell minősíteni kivett beépítetlen terület megjelölésűre, valamint a területek vételárát is meg kell határozni.

Válóczi Tünde elmondja, hogy a Bizottságok támogatják az előterjesztést oly módon, hogy a vételárat 5.000. Ft/m2 + ÁFA összegben határozzák meg, és amennyiben a területet nem használják rendeltetésszerűen, abban az esetben éljünk visszavásárlási jogunkkal.

Bednárik László szeretné megtekinteni rajzon a telek kiegészítést.

Válóczi Tünde megmutatja a rajzon.

Jakus Lászlóné a visszavásárlás idejéről érdeklődik.

dr. Riebl Antal elmondja, hogy ezt a törvény szabályozza, ha jól emlékszik 5 év.

dr. Molnár Zsuzsanna szerint lehet 10 év is.

dr. Riebl Antal szavazásra teszi fel a határozati javaslatot, miszerint Délegyháza Község Önkormányzat Képviselő-testülete elviekben eldönti, hogy a tulajdonában lévő, Délegyháza 281/1 hrsz-ú, 1498 m2 térmértékű ingatlanának egy részét, valamint a szintén tulajdonában lévő Délegyháza 280/6 hrsz-ú, 694 m2 térmértékű ingatlanának egy részét - átminősítést követően – értékesíteni kívánja a szomszédos, Délegyháza 280/5 hrsz-ú ingatlan tulajdonosai Rim György (…………. szám alatti lakos) és Szűcs Bernadett Éva (………….. szám alatti lakos) - továbbiakban: Kérelmezők - részére telek-kiegészítés céljából az alábbi feltételekkel:

1. A vételárat 5.000. Ft/m2 + ÁFA összegben határozza meg a Képviselő – testület, mely vételár-ajánlatot 2017.04.30. napjáig tart fenn.

2. A telek-kiegészítés során az Önkormányzat tulajdonában lévő ingatlanokon meglévő, a buszmegállóhoz vezető járda mellett 1- 1 métert szabadon kell hagyni, az erre eső rész nem keríthető le, nem értékesíthető.

3. Kérelmezők tulajdonában lévő ingatlan mögött a Délegyháza 981/1 hrsz-ú ingatlanon meglévő csatorna-közmű (csatornafedelek, tisztítónyílások) ügyében a telekalakítási eljárás során a közműegyeztetést Kérelmezőknek le kell folytatniuk, a terület csak a közműszolgáltató hozzájárulása esetén értékesíthető.

4. Az önkormányzat javára visszavásárlási jog állapítandó az adásvétellel egyidejűleg.

Délegyháza Község Önkormányzat Képviselő-testülete felkéri hivatalát, hogy a szükséges intézkedéseket tegye meg, valamint értesítse Kérelmezőt, hogy a telek-kiegészítés megvalósítása céljából szükséges vázrajzot földmérő segítségével saját költségén készítse el. Az elkészült vázrajz birtokában a testület külön határozatában dönt a telek-kiegészítéssel egybekötött adásvételi szerződés elfogadásáról. A telek-kiegészítéssel járó mindennemű költség Kérelmezőket terheli.

Képviselő-testület szavazott: (5 fő), 5 igen szavazattal, tartózkodás és nem szavazat nélkül az alábbi határozatot hozta:

229/2016.(XI.22.) számú képviselő-testületi határozat

Délegyháza Község Önkormányzat Képviselő-testülete elviekben eldönti, hogy a tulajdonában lévő, Délegyháza 281/1 hrsz-ú, 1498 m2 térmértékű ingatlanának egy részét, valamint a szintén tulajdonában lévő Délegyháza 280/6 hrsz-ú, 694 m2 térmértékű ingatlanának egy részét - átminősítést követően – értékesíteni kívánja a szomszédos, Délegyháza 280/5 hrsz-ú ingatlan tulajdonosai Rim György (……….. szám alatti lakos) és Szűcs Bernadett Éva (…………. szám alatti lakos) - továbbiakban: Kérelmezők - részére telek-kiegészítés céljából az alábbi feltételekkel:

1. A vételárat 5.000. Ft/m2 + ÁFA összegben határozza meg a Képviselő – testület, mely vételár-ajánlatot 2017.04.30. napjáig tart fenn.

2. A telek-kiegészítés során az Önkormányzat tulajdonában lévő ingatlanokon meglévő, a buszmegállóhoz vezető járda mellett 1- 1 métert szabadon kell hagyni, az erre eső rész nem keríthető le, nem értékesíthető.

3. Kérelmezők tulajdonában lévő ingatlan mögött a Délegyháza 981/1 hrsz-ú ingatlanon meglévő csatorna-közmű (csatornafedelek, tisztítónyílások) ügyében a telekalakítási eljárás során a közműegyeztetést Kérelmezőknek le kell folytatniuk, a terület csak a közműszolgáltató hozzájárulása esetén értékesíthető.

4. Az önkormányzat javára visszavásárlási jog állapítandó az adásvétellel egyidejűleg.

Délegyháza Község Önkormányzat Képviselő-testülete felkéri hivatalát, hogy a szükséges intézkedéseket tegye meg, valamint értesítse Kérelmezőt, hogy a telek-kiegészítés megvalósítása céljából szükséges vázrajzot földmérő segítségével saját költségén készítse el. Az elkészült vázrajz birtokában a testület külön határozatában dönt a telek-kiegészítéssel egybekötött adásvételi szerződés elfogadásáról. A telek-kiegészítéssel járó mindennemű költség Kérelmezőket terheli.

Határidő: azonnal

Felelős: polgármester, jegyző

7. Szociális rendelet módosítása – dr. Riebl Antal, Görbe istván

7. 1. Települési segélyhívó távfelügyeleti rendszer

Görbe István ismerteti az Elektromont Kft. ajánlatát segélyhívó távfelügyeleti rendszer telepítésére. A bemutatott rendszer professzionális minőségű, az alkalmazott technika megnyugtató garanciát nyújt arra, hogy működtetésével önkormányzatunk sikeresen teljesíti a programjában vállalt kötelezettséget. 10 készülék esetén induló kiadás összesen: 758.029,- Ft, és az éves működtetési költség összesen: 581.500,- Ft. Ehhez jön még a Triton havidíja, amely 500,- Ft+áfa/hó, ami 10 készülék esetén évi 76.200,- Ft.

dr. Riebl Antal elmondja, hogy mind az az Elektromont Kft., mind a Triton kedvezményes áron segít bennünket a rendszer bevezetésére. Elmondja még, hogy a rendszer csak jelez, kommunikációra nem ad lehetőséget. A Triton rendelkezik azzal az ismerettel, mely az orvos riasztását teszi szükségessé.

Bednárik László a vak riasztást kérdezi.

Görbe István elmondja, hogy a Triton száll ki először, és Ő teszi meg a szükséges lépéseket. Az összeg, mellyel a Triton havidíjat megállapította, fedezi a kiszállás költségét is.

dr. Riebl Antal szavazásra teszi fel a határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (5 fő), 5 igen szavazattal, tartózkodás és nem szavazat nélkül az alábbi határozatot hozta:

230/2016.(XI.22.) számú képviselő-testületi határozat

Délegyháza Község Önkormányzatának Képviselő-testülete eldönti, hogy Elektromont Kft. ajánlatát elfogadja, és segélyhívó távfelügyeleti rendszer működtetését biztosítja 10 rászoruló részére.

Határidő: azonnal

Felelős: polgármester, jegyző, szociális bizottság elnöke

7.2. Szociális rendelet módosítása

**dr. Riebl Antal** elmondja, hogya szociális rendelet módosításában a települési lakásfenntartási támogatást pontosította az önkormányzat, valamint új segély típusként beemelte az idős egyedülállók, és rászorulók részére segélyhívó távfelügyeleti rendszert.

DÉLEGYHÁZA KÖZSÉG ÖNKORMÁNYZATA

1. Képviselő-testületének
2. …../2016. (…….) önkormányzati rendelete

a

települési támogatásról és az egyéb szociális ellátásokról

szabályairól szóló 4/2015. (II.25.) önkormányzati rendelete módosításáról

(a rendelet elfogadásra került 2016.XI.22-én, kihirdetve 19/2016.(XI.23.) számon 2016. XI. 23. napján)

7.3. Személyes gondoskodás térítési díjairól szóló rendelet felülvizsgálata (étkeztetés díjai)

Válóczi Tünde elmondja, hogy az Önkormányzat 2014. november 25-ei ülésen módosította a személyes gondoskodás térítési díjairól szóló rendeletét az étkezési díjak tekintetében. A rendelet felülvizsgálatát az élelmezésvezetővel a tényadatok ismeretében elvégeztük és nem láttuk indokoltnak az árak emelését, melyet a Bizottság támogat.

dr. Riebl Antal szavazásra teszi fel a határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (5 fő), 5 igen szavazattal, tartózkodás és nem szavazat nélkül az alábbi határozatot hozta:

231/2016.(XI.22.) számú képviselő-testületi határozat

Délegyháza Község Önkormányzatának Képviselő-testülete eldönti, hogy a személyes gondoskodás térítési díjairól szóló rendelet felülvizsgálata során tapasztaltakat figyelembe véve az étkezési térítési díjakat nem emeli.

Határidő: azonnal

Felelős: Élelmezésvezető, óvodatitkár, Pénzügyi osztály

8. Egyéb településfejlesztési és településüzemeltetési ügyek – dr. Riebl Antal

Bednárik László beszámolt arról, hogy meglátogatta Szilágyiné és Piróth sírjait, melyekre virágot vitt. Valamint elmondja, hogy az Önkormányzat a sír körül rendet tett, de szükségesnek tartja a kripta támfalának javítását, mert nagyon megromlott az állaga.

dr. Riebl Antal emlékeztet arra, hogy Hirjáknéről a megemlékezés november 25-én, pénteken 17 órakor lesz az iskola aulájában.

Szabóné Pál Orsolya elmondja, hogy két hete az infóterembe megpróbáltak betörni, mielőbb kamerára lenne szükség. Valamint jelzi, hogy szeretne egy zárt rendszerű wifi hálózatot, mert a fiatalok használják az intézmény nyílt rendszerét.

dr. Riebl Antal kérése, hogy a kultúrnál helyezzenek ki kamerákat, de tájékoztassák a belépőket arról, hogy róluk felvétel készülhet.

Válóczi Tünde a MÁV szerződésre kérdez rá.

dr. Riebl Antal tájékoztatja a végeredményről, és arról, hogy ismét felveszik a kapcsolatot.

dr. Riebl Antal megköszöni a közösen végzett munkát és bezárja az ülést.

k.m.f.

|  |  |
| --- | --- |
| dr. Riebl Antal  polgármester  Jakus Lászlóné | dr. Molnár Zsuzsanna  jegyző  Görbe István |
| hitelesítő képviselő | hitelesítő képviselő |
|  |  |